ქუთაისის უნივერსიტეტი

ქუთაისის უნივერსიტეტი — უმაღლესი საგანმანათლებლო დაწესებულება ქუთაისში. დაარსდა 1991 წელს, ვალერიან ქელბაქიანისა და რევაზ ლაღიძის მიერ. იგი დასავლეთ საქართველოში პირველი კერძო უმაღლესი საგანმანათლებლო დაწესებულება იყო. 2022 წლისთვის 2 ფაკულტეტი: სოციალურ მეცნიერებათა, ბიზნესისა და სამართლის და მედიცინის ფაკულტეტი ფუნქციონირებს. უნივერსიტეტის ამჟამინდელი რექტორია გოჩა თუთბერიძე.

ისტორია
უნივერსიტეტი დაფუძნდა 1991 წელს, როგორც „ქუთაისის სამართლისა და ეკონომიკის ინსტიტუტი“. იგი დასავლეთ საქართველოში პირველი კერძო უმაღლესი საგანმანათლებლო დაწესებულება იყო. 1992 წელს „ქუთაისის სამართლისა და ეკონომიკის უნივერსიტეტი“ ეწოდა, ხოლო 2010 წელს — „ქუთაისის უნივერსიტეტი“. 

ქუთაისის უნივერსიტეტი საქართველოს კერძო უნივერსიტეტების ასოციაციის წევრია. 2021 წლის 29 ოქტომბრიდან არის ევროპის უნივერსიტეტების ასოციაციის ინდივიდუალური ასოცირებული წევრი.European University Association. EUA Welcomes 19 new members . 15 November 2021. წვდომის თარიღი: 18 მარტი, 2021.

უნივერსიტეტს აქვს რექტორის მიერ დამტკიცებული ლოგო, ბეჭედი და ტიტულოვანი ფურცელი.

სასწავლო პროგრამები
ქუთაისის უნივერსიტეტში 2 ფაკულტეტი ფუნქციონირებს: სოციალურ მეცნიერებათა, ბიზნესისა და სამართლის ფაკულტეტიშპს „ქუთაისის უნივერსიტეტის“ სოციალურ მეცნიერებათა, ბიზნესისა და სამართლის ფაკულტეტის დებულება . ქუთაისის უნივერსიტეტი. 2021. unik.edu.ge. წვდომის თარიღი: 28 თებერვალი, 2022. და მედიცინის ფაკულტეტი,შპს „ქუთაისის უნივერსიტეტის“ მედიცინის ფაკულტეტის დებულება . ქუთაისის უნივერსიტეტი. 2021. unik.edu.ge. წვდომის თარიღი: 28 თებერვალი, 2022. რომელთა ფარგლებში 8 საგანმანათლებლო პროგრამა ხორციელდება.საგანმანათლებლო პროგრამების კატალოგი . ქუთაისის უნივერსიტეტი. 2021. წვდომის თარიღი: 28 თებერვალი, 2022. უნივერსიტეტში როგორც ქართული, ისე ინგლისურენოვანი პროგრამები ფუნქციონირებს. 

ყველაზე მოთხოვნად საგანმანათლებლო პროგრამებს უმაღლესი განათლების სამივე საფეხურზე სოციალურ მეცნიერებათა, ბიზნესისა და სამართლის ფაკულტეტი ახორციელებს. ფაკულტეტზე მოქმედებს ჟურნალი „ეკონომიკური პროფილი“, რომელიც სხვადასხვა რეფერირებად ბაზაშია ინდექსირებული. ფაკულტეტის დეკანია თეონა გრიგოლაშვილი. ფაკულტეტზე ფუნქციონირებს სამართლის, ბიზნეს ადმინისტრირების, ტურიზმისა და ეკონომიკის საბაკალავრო საგანმანათლებლო პროგრამები, საბუღალტრო აღრიცხვისა და აუდიტის და ფინანსების სამაგისტრო საგანმანათლებლო პროგრამები და ეკონომიკის სადოქტორო პროგრამა.

მედიცინის ფაკულტეტზე დიპლომირებული მედიკოსის ერთსაფეხურიანი ინგლისურენოვანი საგანმანათლებლო პროგრამა ფუნქციონირებს, რომელიც სამედიცინო განათლების მსოფლიო ფედერაციის (WFME) სტანდარტებს ეფუძნება. მედიცინის ფაკულტეტის დეკანია თამარ პერტაია. ფაკულტეტს აქვს სიმულაციის ცენტრი.შპს ქუთაისის უნივერსიტეტის მედიცინის ფაკულტეტის სიმულაციური ცენტრის საქმიანობის წესი . ქუთაისის უნივერსიტეტი. 2021. unik.edu.ge. წვდომის თარიღი: 28 თებერვალი, 2022.

უნივერსიტეტში ფუნქციონირებს კლინიკური უნარ-ჩვევების განვითარების ცენტრი, ბიოქიმიური და ჰისტოლოგიური, ფიზიოლოგიური და მიკრობიოლოგიური/იმუნოლოგიური ლაბორატორიები.

ორგანიზაცია და მართვა
2020 წლის 2 ივლისიდან 29 დეკემბრამდე უნივერსიტეტის რექტორი ლაშა კანდელაკიშვილი იყო. 2022 წლისთვის უნივერსიტეტის რექტორი გოჩა თუთბერიძეა. საერთაშორისო ურთიერთობების მიმართულებით ვიცე-რექტორის მოვალეობას თამარ ზარგინავა ასრულებს, სასწავლო პროცესის ადმინისტრირების მიმართულებით ― ნინო ტალიაშვილი, ხოლო ხარისხის განვითარების მიმართულებით ― სოფიო ხუნდაძე.

უნივერსიტეტის მართვის კოლეგიური ორგანოა ქუთაისის უნივერსიტეტის მმართველი საბჭო, რომელსაც რექტორი თავმჯდომარეობს.შპს „ქუთაისის უნივერსიტეტის“ მმართველი საბჭოს დებულება . ქუთაისის უნივერსიტეტი. 2021. unik.edu.ge. წვდომის თარიღი: 28 თებერვალი, 2022.

სამეცნიერო საქმიანობა
ქუთაისის უნივერსიტეტის სოციალურ მეცნიერებათა, ბიზნესისა და სამართლის ფაკულტეტზე ფუნქციონირებს ეკონომიკის კვლევითი ინსტიტუტი, რომლის ფარგლებშიც საერთაშორისო რეფერირებადი ჟურნალი „ეკონომიკური პროფილი“ გამოიცემა.შპს „ქუთაისის უნივერსიტეტის“ სოციალურ მეცნიერებათა, ბიზნესისა და სამართლის ფაკულტეტის ეკონომიკის კვლევითი ინსტიტუტი . ქუთაისის უნივერსიტეტი. 2021. unik. edu. ge. წვდომის თარიღი: 28 თებერვალი, 2022. უნივერსიტეტის სტრუქტურული ერთეულია ბიბლიოთეკა, რომლის ფონდის კატალოგი ელექტრონულ საბიბლიოთეკო პროგრამაში, Openbiblio, არის ასახული.

საერთაშორისო ურთიერთობები
საერთაშორისო ასოციაციები
ქუთაისისი უნივერსიტეტი ევროპის უნივერსიტეტების ასოციაციის ინდივიდუალური ასოცირებული წევრია. საქართველოს მასშტაბით, იგი მეხუთე კერძო უნივერსიტეტია, რომელიც ასოციაციაში გაწევრიანდა. უნივერსიტეტი ინოვაციების გლობალური საუნივერსიტეტო ქსელის მუდმივი ინსტიტუტციური წევრი, Businet გლობალური ქსელისა და ევროპის სამედიცინო განათლების ასოციაციის (AMEE) წევრია.

საერთაშორისო პარტნიორები
ურთიერთთანამშრომლობის მემორანდუმების ფარგლებში ქუთაისის უნივერსიტეტი 15 სახელმწიფოს 27 უნივერსიტეტთან თანამშრომლობს.
ქვეყანა  უნივერსიტეტი  ქვეყანა  უნივერსიტეტიხმელნიცკის ეროვნული უნივერსიტეტი
ხარკივის ეროვნული სამედიცინო უნივერსიტეტი
ცენტრალური უკრაინის ეროვნული ტექნიკური უნივერსიტეტი
ზაპორიჟიის სახელმწიფო სამედიცინო უნივერსიტეტი
ლვივის ფიზიკური კულტურის სახელმწიფო უნივერსიტეტი
ხარკივის სამედიცინო აკადემია
ხორტიციის განათლებისა და რეაბილიტაციის ეროვნული აკადემიავისტულის უნივერსიტეტი
პოზნანის საბანკო საქმის უმაღლესი უნივერსიტეტი
დომბროვა-გურნიჩის საბანკო საქმის უმაღლესი უნივერსიტეტი 
ვროცლავის ბიზნესის უნივერსიტეტივარნის მენეჯმენტის უნივერსიტეტი
ვარნის თავისუფალი უნივერსიტეტიდიმიტრი კანტემირის ტარგუ მარეს უნივერსიტეტი
ტიმიშოარის დასავლეთ უნივერსიტეტივიტაუტას დიდის უნივერსიტეტი
კლაიპედის უნივერსიტეტირიგის სტრადინიშის უნივერსიტეტისანტიაგო-დე-კომპოსტელის უნივერსიტეტიდასავლეთ ბრეტანის უნივერსიტეტიფინანსებისა და ადმინისტრირების უნივერსიტეტი (ჩეხეთი)PAR საუნივერსიტეტო კოლეჯი (ხორვატია)სინძიანის სამედიცინო უნივერსიტეტი (ჩინეთი)სტეკომის უნივერსიტეტი (ინდონეზია)ბურგენლანდის გამოყენებითი მეცნიერებების უნივერსიტეტისაერთაშორისო უნივერსიტეტი ალატოო კალიფორნიის ბაპტისტური უნივერსიტეტი

საერთაშორისო პროექტები
ქუთაისის უნივერსიტეტი ჩართულია ევროკავშირის ერაზმუს+ პროექტებში: „უნივერსიტეტების როლი რეგიონის განვითარებაში“ (RURD) და „სტუდენტთა ფსიქოლოგიური კონსულტაციის ცენტრების შექმნა საქართველოს უმაღლეს სასწავლებლებში“ (E-PSY). 

სინძიანის სამედიცინო უნივერსიტეტთან თანამშრომლობის ფარგლებში ქუთაისის უნივერსიტეტში შექმნილია „კონფუცის კლასი“.

რესურსები ინტერნეტში

სქოლიო

კატეგორია:საქართველოს უნივერსიტეტები
კატეგორია:ქუთაისის უნივერსიტეტები
კატეგორია:1991 წელს დაარსებული საგანმანათლებლო დაწესებულებები
კატეგორია:ქუთაისის არქიტექტურა
კატეგორია:ქუთაისის განათლების ცენტრები